26 



s. populnea der lever i Bævreasp » ), sætter denne — der jo i de senere Aar ikke, som før, 

 betragtes blot som et Ukrudt — tilbage, ved at gnave sine Larvegange i Grenene; Lamia tex- 

 tor har i Jylland odelagt unge Ontariske Popler. Rhagium indagator, der neppe angriber sunde 

 Træer, men kun sygnende eller døde, lever som Larve paa den indre Side af Barken paa forskjellige 

 Naaletræer, men danner sig en Puppehule i Splinten og kan paa denne Maade forringe Veddets 

 Værdi. Af Biller kan endnu nævnes visse Smeldere, hvis Larver undertiden æde sig ind 

 i spirende Frø. 



Næst efter Billerne er Sommerfuglene den Insektorden, som her til Lands har størst 

 Betydning i forstlig Henseende. Af vore Sommerfugle er det atter Fyrrevikleren , Torfrix 

 buoliana, som bærer Prisen. Dette lille Insekt, der følger Fyrren hele Landet over, gjor en 

 meget betydelig Skade ved som Larve at udæde juniskuddene af Fyrrearterne, især af yngre 

 Træer (omkring en halv Snes Aar, men dog ogsaa ældre) Hvor det optræder i Mængde — 

 hvad det har gjort her paa mange Steder lige fra Aarhundredets Begyndelse og indtil vore 

 Dage — dræber det talløse Skud, sætter Fyrren tilbage i Udvikling, giver den et stygt busket 

 Udseende og foranlediger hyppig de bekjendte posthorns- eller bajonetlignende Stammeformer. 

 Paa Grund af disse aarlig tilbagevendende Ødelæggelser maa Tortrix buoliana vistnok betragtes 

 som den af de danske Sommerfugle, der har voldt vort Skovbrug det største Tab. Af andre 

 skadelige Viklere kan nævnes den i Granens Naale minerende, almindelig udbredte Tortrix 

 comitana\ den farlige T. padolana, der som Larve lever i Barken af Gran, som den kan dræbe 

 (neppe almindelig hos os), fremdeles Egevikleren, T. viridana, der meget hyppig afblader 

 Egeskove og Kulturer, og undertiden bliver ret generende ved ogsaa at aflove unge Bøge, der 

 ere plantede under Egene. Til Møllenes Gruppe hører en lille bitte, meget almindelig Sommer- 

 fugl, Lithocolletis fagmella, hvis minerende Larver i 1886 i stor Udstrækning ødelagde 

 Bøgeløvet i nogle falsterske Skove. Ogsaa andre smaa i Løvtræernes (f. Ex. Egens) Blade mi- 

 nerende Sommerfuglelarver kan undertiden ved massevis Optræden vække Opmærksomhed, men 

 den Skade de gjøre, er selv i de værste Tilfælde uden Tvivl af ringe Betydning- Af Glas- 

 sværmerne findes Larven af den store Sesia apiformis ikke sjelden i Poppel paa lignende 

 Maade som Saperda carcharias: den mxx^Ax^Sesta culiciformis er truften i ødelæggende Mængde 

 i Stammerne af unge El Den med Sesierne beslægtede særdeles almindelige store Cossus 

 ligniperda findes som Larve i levende Løvtræer, især Pile og Popler, som den ofte ødelægger. 



Berømte ere de Ødelæggelser, som Nonnen, Bombyx monacha, forvolder paa Gran. 

 Dette i nogle Lande saa overordenlig skadelige Insekt vides dog kun én Gang at have anrettet 

 større Ødelæggelse her i Landet, nemlig i Slutningen af Fyrrerne i Bromme Plantage ved Sorø, 

 hvor den angreb c. 200 Td. Land, af hvilke de 50 bleve ganske ødelagte, hvad der iøvrigt i 

 Sammenligning med, hvad man kjender fra Udlandet, er Smaating. Senere er Nonnen i 1856—57 

 optraadt i større Mængde i Lustrup Skov under 2. Frederiksborg Distrikt. Den gav her An- 

 ledning til en Del Udgift til Indsamling etc., men den angrebne Bevoxning »holdt sig i temme- 

 lig god Slutning«. Den paa Bøgen levende Bombyx pudibunda er her i Landet oftere optraadt 

 i betydeligt Antal og har hyppig afbladet store Strækninger (f. Ex. 1 819 i St. Dyrehave flere 

 Hundrede Td. Land); Snyltehvepsene faa iøvrigt i Løbet af nogle Aar sædvanligvis Bugt med 



•j Desuden i Ontarisk Poppel, paa hvilken den har gjort endel Skade (Fritz). 



